Комитет по управление на пазар BEAM

Годишна справка за финансовото състояние на емитента по чл. 33, ал. 1, т. 9 от Правила за допускане до търговия на пазар BEAM, съдържаща информация за изтеклата финансова година

Съдържание:

1. комплект финансови отчети съгласно приложимите счетоводни стандарти.
2. междинен доклад за дейността, съдържащ информация за важни събития, настъпили през второто шестмесечие, и за тяхното влияние върху резултатите във финансовия отчет, както и описание на основните рискове и несигурности, пред които е изправен емитентът; за емитентите на акции докладът трябва да съдържа информация за сключените големи сделки между свързани лица.
3. информация, както следва:
   1. Промяна на лицата, упражняващи контрол върху дружеството.
   2. Откриване на производство по несъстоятелност за дружеството или за негово дъщерно дружество и всички съществени етапи, свързани с производството.
   3. Сключване или изпълнение на съществени сделки.
   4. Решение за сключване, прекратяване и разваляне на договор за съвместно предприятие.
   5. Промяна на одиторите на дружеството и причини за промяната.
   6. Образуване или прекратяване на съдебно или арбитражно дело, отнасящо се до задължения или вземания на дружеството или негово дъщерно дружество, с цена на иска най-малко 10 на сто от собствения капитал на дружеството.
   7. Покупка, продажба или учреден залог на дялови участия в търговски дружества от емитента или негово дъщерно дружество.
   8. За емитенти - други обстоятелства, които дружеството счита, че биха могли да бъдат от значение за инвеститорите при вземането на решение да придобият, да продадат или да продължат да притежават публично предлагани ценни книжа.
4. декларации от отговорните в рамките на емитента лица с посочване на техните имена и функции, удостоверяващи, че доколкото им е известно:
   1. комплектът финансови отчети, съставени съгласно приложимите счетоводни стандарти, отразяват вярно и честно информацията за активите и пасивите, финансовото състояние и печалбата или загубата на емитента или на дружествата, включени в консолидацията;
   2. междинният доклад за дейността съдържа достоверен преглед на информацията по т. 2.
5. представяне на вътрешна информация по чл. 7 от Регламент (ЕС) № 596/2014 на Европейския парламент и на Съвета от 16 април 2014 г. относно пазарната злоупотреба (Регламент относно пазарната злоупотреба) и за отмяна на Директива 2003/6/ЕО на Европейския парламент и на Съвета и директиви 2003/124/ЕО, 2003/125/ЕО и 2004/72/ЕО на Комисията (ОВ L 173/1 от 12.06.2014 г.) (Регламент № 596/2014) относно обстоятелствата, настъпили през изтеклото шестмесечие.
6. годишни финансови справки по образец, определен от Комитета по управление.
7. допълнителна информация, включваща:
   1. информация за промените в счетоводната политика през отчетния период, причините за тяхното извършване и по какъв начин се отразяват на финансовия резултат и собствения капитал на емитента;
   2. информация за настъпили промени в група предприятия по смисъла на Закона за счетоводството на емитента, ако участва в такава група;
   3. информация за резултатите от организационни промени в рамките на емитента, като преобразуване, продажба на дружества от група предприятия по смисъла на Закона за счетоводството, апортни вноски от дружеството, даване под наем на имущество, дългосрочни инвестиции, преустановяване на дейност;
   4. становище на управителния орган относно възможностите за реализация на публикувани прогнози за резултатите от текущата финансова година, като се представя информация за факторите и обстоятелствата, които ще повлияят на постигането на прогнозните резултати;
   5. информация за висящи съдебни, административни или арбитражни производства, касаещи задължения или вземания в размер най-малко 10 на сто от собствения капитал на емитента; ако общата стойност на задълженията или вземанията на емитента по всички образувани производства надхвърля 10 на сто от собствения му капитал, се представя информация за всяко производство поотделно;
   6. информация за отпуснатите от емитента или от негово дъщерно дружество заеми, предоставяне на гаранции или поемане на задължения общо към едно лице или негово дъщерно дружество, в т. ч. и на свързани лица с посочване на характера на взаимоотношенията между емитента и лицето, размера на неизплатената главница, лихвен процент, краен срок на погасяване, размер на поето задължение, условия и срок.